stanford-oval/wikipedia huggingface dataset:
אלכסנדר רופא
מחקריו

תחום ההתמחות של אלכסנדר רופא הוא משולש: תולדות נוסח המקרא, תולדות הספרות המקראית ותולדות אמונת ישראל בתקופת המקרא. במחקריו הוא שואף לאינטגרציה של שלושת התחומים הללו, משום שכל אחד מהם נבנה מתובנות שהושגו בתחומים האחרים.
מחקריו > מקורה של אמונת המלאכים בישראל

ספרו הראשון האמונה במלאכים בישראל (עבודת הדוקטור) מנסה לברר עד כמה האמונה במלאכים היא ניסיון 'לתרגם' מסורות פוליתאיסטיות עתיקות אל מושגיה של אמונה באל אחד. כך למשל האל הכנעני רשף, שעדיין נזכר בשירות מקראיות, הפך לשליח של ה' ונקרא 'מלאך המשחית'; והאל 'ביתאל', הנזכר גם מחוץ לישראל, ממשיך להתגלות במקום בית-אל, אך נקרא מכאן אילך 'מלאך' סתם. זהו כנראה אחד מפניה של 'תורת המלאכים' העתיקה בישראל, בתקופת בית ראשון. שרידים של אמונה פוליתאיסטית כזו ניכרים, למשל, בתרגום השבעים לבראשית, ל"ב, ב'–ג' ולדברים, ל"ב, ח'–ט' ו-מ"ג. אך סופרים מאוחרים "תרגמו" את האלים למלאכים. המוצא הפוליתאיסטי של האמונה במלאכים מסביר את ההתנגדות לאמונה זו, התנגדות המתבטאת בעיקר בהשתקה ומאפיינת את שתי האסכולות הגדולות בספרות התורה ובספרי נביאים – האסכולה המשנה-תורתית והאסכולה הכוהנית. מהן קיבלו אחרונים בימי בית שני – קהלת והצדוקים. בד בבד צמחה בימיהם תורת מלאכים מפותחת אצל החוגים האפוקליפטיים.
מחקריו > נוסח המקרא

הנושא אמונת ישראל ונוסח המקרא המשיך להעסיק את א' רופא, ובמשך השנים הקדיש לכך מאמרים לא מעטים. השאלה היא, כיצד השפיעו התמורות באמונת ישראל בימי בית ראשון ובית שני על מסירת נוסח המקרא. זוהי שאלה שכבר העסיקה חוקרים בעמנו בדורות הקודמים, כגון אברהם גייגר ויצחק אריה זליגמן, והיא מהווה כר נרחב לחקירה. בין הנושאים שרופא כתב עליהם ייזכרו:
היבט אחר בביקורת נוסח המקרא הוא בקו התפר בין ביקורת הנוסח לתולדות הספרות המקראית. רופא הטעים ששני תחומים אלה תלויים זה בזה. כך, בסוף ספר דברים, פרק ה' הראה ששיקולים ספרותיים-סגנוניים מטים את הכף לטובת הנוסח הקצר המשתקף בתפילין מקומראן; בספר יהושע, פרק כ' שיקולים פרשניים והיבטים של ביקורת גבוהה (היא הביקורת המנסה לזהות ולתארך את החיבורים השונים שבמקרא) לימדו מכבר שתרגום השבעים עדיף על נוסח המסורה; ולעומת זאת בספר שופטים, פרק ו' הטעים רופא שנוסח המסורה עיקר ואילו כתב היד מקומראן דילג בטעות על פס' 10-7. גם זה נלמד מן הביקורת הגבוהה הישנה שזיהתה נכונה את האסכולה ההיסטורית "האלוהיסטית" שפעלה בספר שופטים הקדום.
בחקירתו את נוסח המקרא, מחזיק רופא בעמדה שבביקורת הנוסח אין כללים נוקשים, שכוחם יפה תמיד. כך, לדעת רופא, אסור להיתפס לכלל של "הגרסה הקצרה היא העדיפה" כאילו הוא תקף בכל מקום. הסופרים האחרונים, מעתיקי ספרי המקרא, היו מתוחכמים דיים. אמנם לפעמים גיבבו על הכתוב תוספות, אבל פעמים אחרות קיצרו את ההרצאה שלפניהם מטעמים ספרותיים או אידאולוגיים. אכן, בסיפור דוד וגלית (ספר שמואל א', פרק י"ז) יש שיקולים מצד תולדות הספרות ותולדות הלשון להעדיף את הנוסח הארוך של נוסח המסורה על הנוסח הקצר המשתקף מתרגום השבעים. בספר ירמיה המצב מורכב יותר: יש מקרים שהנוסח הקצר, שהיה המצע של תרגום השבעים, קרוב יותר למקור, אך במקרים רבים הנוסח הקצר הוא תוצאה של פעולות עיבוד של המסרנים, על פי תפיסותיהם הספרותיות וההיסטוריות והשקפותיהם התאולוגיות. בסוגיה זו חלק רופא על עמדותיו של עמיתו עמנואל טוב.
חקר האמונות והדעות הביא את רופא לזהות את היסודות המדרשיים המשניים בעדי הנוסח של המקרא. אלה ניכרים בגלוסותֱ קצרות שבהן טיפל: שמות, ב', ג' בכתב יד מקומראן, ספר מלכים א', פרק כ"ב, פסוק כ"ח בנוסח המסורה, מגילת רות, פרק ד', פסוק י"א בתרגום השבעים. אולם מלבדם הראה רופא שלפעמים העיבוד המדרשי מקיף יותר ומגמותיו - ההלכתיות, האגדיות והפרשניות - מתפרסות על ספר שלם. זהו המקרה של כתב היד מקומראן המכונה 4QSama. רופא זיהה את היסודות המדרשיים השונים בכתב יד זה והטעים שהצטברותם היתרה מוציאה אותו מחזקתו כ"ספר שמואל", ונכון יותר לראות בו "מדרש שמואל". בכך חלק על פרנק קרוס ותלמידיו מאסכולת הארוורד.
מחקריו > השערת התעודות

השערת התעודות וחיבורם של ספרי התורה. כאשר חקר את האמונה במלאכים, טען רופא כי אין מקום לערער על קיומן של האסכולות הגדולות שבתורה – ספר דברים וספר כוהנים. ואולם במה שנוגע לחומר הסיפורי המרובה צריך להשתחרר מן השבלונה המחלקת אותו כולו בין ארבע תעודות. דוגמה מאלפת מצויה בספר בלעם (במדבר, כ"ב, ב' – כ"ד, כ"ה). לאחר עיון ממושך הסיק רופא, שהסיפור לא נוצר על ידי הרכבתן יחדיו של שתי תעודות, ס"י ו-ס"א (J, E) האגדה על בלעם צמחה צמיחה אורגאנית והדרגתית; ראשיתה ב"נאומים" שבפרק כ"ד, ואילו הנדבך האחרון שבה הוא סיפור "המלאך, בלעם והאתון", המבקש לבזות את הנביא הנכרי שלא ראה את שראתה בהמתו.
כן הדבר לגבי "סיפור אירוסי רבקה" (ספר בראשית, פרק כ"ד). בחקירה מפורטת מדגים רופא, שאין זה מיצירתו של ס"י, (J) אלא הוא תעודה עצמאית. זוהי פרדיגמה, סיפור מופת, מתקופה מאוחרת, הבא ללמד לקח לעדת שבי-ציון. (על סיפורים כאלה עיינו עוד להלן.)
מחקריו > ספרות הנביאים

סיפורי הנביאים: הסיפורת הנבואית במקרא – סוגיה ותולדותיה: בספר זה סיכם רופא בעשרה פרקים שמונה-עשרה שנה של עיון, בין השנים תשכ"ד ותשמ"ב. זהו ניסיון ראשון במחקר המקרא להקיף את כלל הסיפורים על הנביאים, להבחין בהם סוגים שונים (כגון לגנדה, ביוגרפיה, היסטוריוגרפיה, פרבולה), לתאר את מוצאו ואת התפתחותו של כל סוג ואת שעת היווצרם של הסוגים הללו. הלגנדה, למשל, נוצרה בקרב מעריציו של אלישע, בסוף המאה השמינית לפסה"נ; הפרבולה נוצרה כאשר תלמידי הנביאים החלו להתווכח על טיב שליחותו של הנביא ועל תכונותיו של דבר ה' שבפיו. קרוב לוודאי ששעת הופעתה הייתה בתחילת בית-שני. פסגת היצירה הספרותית על הנביאים היא האפופיה על אליהו ומלחמת ה' בבעל; בשלביה האחרונים תיארה הסיפורת הנבואית את גיבוריה כעדי אמונה (מרטירים), המלמדים לעולם כולו שה' הוא אלוהי אמת.
הוויכוח התאולוגי על מהות הנבואה. תכונותיו של דבר ה' העסיקו רבות את תלמידי הנביאים במאות השישית והחמישית לפסה"נ. האם דבר ה' מתקיים תמיד? השאלה עלתה בתוספת על חוק הנביא (דברים, י"ח, כ"א–כ"ב), בעריכה המשנה-תורתית של ספר מלכים, וכנגדם בספר יונה, בעריכה המשנה-תורתית של ספר ירמיה, בעיבודים של ספר יחזקאל (פרק ל"ג). שני נביאים בתקופה זו, ישעיהו השני וישעיהו השלישי, נקטו בשאלת טיבו של דבר ה' עמדות מנוגדות. זיהוין של עמדות אלה הביא את רופא למסקנה שיש לתקן את החלוקה המקובלת במחקר בין דבריהם של שני הנביאים הללו, ויש לתחום אותם כדלקמן: ישעיהו השני – פרקים מ'-נ"ג, ישעיהו השלישי – פרקים נ"ד-ס"ו. בכיוון זה כבר הורה, בסוף המאה התשע-עשרה, החוקר ההולנדי אברהם קינן.
מחקריו > ספר דברים

ספרו מבוא לספר דברים צמח מן ההוראה באוניברסיטה העברית. תחילתו הייתה ברשימות שנכתבו עבור הסטודנטים בשנת תשל"ד, אחרי מלחמת יום כיפור, משום שגם המורה גם התלמידים נעדרו הרבה מן הכיתות. מבוא זה מנסה לברר את תוכני ספר דברים ואת מבנהו, באשר הוא כולל בעיקרו שתי בריתות: ברית חורב (ד' 44 –כ"ח 68 + ל' 1 - 10) והברית בארץ מואב (כ"ח 69 – ל' 20). לזו האחרונה יש דמיון צורני לבריתות המדיניות, בעיקר החיתיות, מן האלף השני לפסה"נ. אולם החקירה של רופא איננה השוואתית בעיקרה, אלא היסטורית-פנימית. סתירות, כפילויות והבדלי סגנון מאפשרים לחשוף את הרבדים השונים שבספר, למן 'חומר המורשה' שהיה לפני המחברים, דרך שלבי החקיקה השונים, לפני הרפורמה של יאשיהו ובזמנה, ועד התוספות וההשלמות הפרשניות האחרונות, בימי בית שני. המבוא מאשש את המסקנה, שכבר עלתה במחקר, כי מוצאה הראשון של האסכולה המשנה-תורתית הוא במרכז הפולחני העתיק שנתקיים בשכם.
מחקריו > ספרו: "מבוא לספרות המקרא"

בספר מבוא לספרות המקרא השקיע רופא כארבע-עשרה שנות עבודה (תשנ"ב – תשס"ו). זהו ספר המבוא הראשון שנכתב עברית ברמה אקדמית, בידי מחבר אחד, מאז המבוא של מ"צ סגל מלפני שישים וכמה שנים; ומצד מגמתו הביקורתית קדמו לו רק ספריהם של רובשוב-סולוביטשיק וברנפלד שנתפרסמו בברלין לפני למעלה משמונים שנה. הספר מנסה לקדם את הבנת תולדות ספרות המקרא אצל הציבור המשכיל והתלמידים הבאים ללמוד מקרא באוניברסיטאות הישראליות. מטיבו של ספר מבוא אין בו שאיפה לחידושים, אלא רק ניסיון לתאר את הבעיות של הדיסציפלינה ואת השיטות הרווחות בה. מבוא זה מתייחד בכך, שאין הוא מציע לקורא את מסקנות מדע המקרא בחינת 'כזה ראה וקדש', אלא מסביר את הדרך שבה הלך המחקר עד שהגיע למסקנותיו.
בחלק העוסק בספרות הנבואה, למשל, הועמדו לדיון שאלות עקרוניות, כגון, האם הוסיפו תלמידי הנביאים על דברי מוריהם? האם עיבדו את הנבואות? ומה האישושים לפעולות כאלה? ומהי האפוקליפטיקה? ובמה היא נבדלת מן הנבואה? בחלק הדן בשירה המזמורית יוחדו דיונים לשיטותיהם של גונקל, מאיר וייס וא"ל שטראוס. לצד סיכום דבריהם והדגמתם, הוסיף עליהם רופא דברי הסתייגות וביקורת.
בספר יש חידוש אחד מובהק לעומת ספרי המבוא שנתפרסמו בשפות האירופאיות, זהו הפרק על הסיפורת המאוחרת (חלק ב', פרק ד'). כאן קיבץ רופא את ממצאיו מחקירות קודמות: סימנים של חיבור מאוחר מעידים שהסיפורים על אירוסי רבקה (בראשית כ"ד), על כרם נבות (מל"א כ"א), על דינה בשכם (בראשית ל"ד), על דוד וגלית (שמ"א י"ז) ועל מצור שומרון (מל"א כ') נתחברו בתחילת בית שני. הם מלמדים על לבטיה וציפיותיה של עדת שבי-ציון בתקופה הפרסית. לפי רופא, ממצאים האלה תורמים לערער את השערת התעודות בתורה ואת ההשערה הרווחת על החיבור המשנה-תורתי המקיף מדברים א' ועד סוף ספר מלכים. יצירת הספרות המקראית היא יותר מגוונת והתפרסה על תקופת זמן ארוכה יותר ממה שהיה ועודנו מקובל במחקר המקרא.
מחקרים ופרסומים > ספרים

האמונה במלאכים בישראל בתקופת בית ראשון לאור מסורות מקראיות, עבודת דוקטור בהדרכת: פרופ' י"א זליגמן, הוגשה לסנאט האוניברסיטה העברית באפריל 1969, אושרה במרץ 1970, פורסמה במהדורת שכפול של 100 עותקים; הדפסה שנייה מתוקנת: ירושלים (הוצאת מקור בע"מ) תשל"ט.
מבוא לספר דברים , חלק ראשון, הוצאת אקדמון, ירושלים תשל"ה, (88 עמודים); הדפסה שנייה מתוקנת: תשל"ז; הדפסה שלישית: תשמ"א.
מבוא לספר דברים, חלק ראשון ופרקי המשך, הוצאת אקדמון, ירושלים תשמ"ח. (325 עמודים)
ספר בלעם (במדבר כ"ב, ב – כ"ד, כה): עיון בשיטות הביקורת ובתולדות הספרות והאמונה במקרא, הוצאת סימור, ירושלים תש"ם. (77 עמודים)
סיפורי הנביאים; הסיפורת הנבואית במקרא, סוגיה ותולדותיה, הוצאת מאגנס, ירושלים תשמ"ג, (192 עמודים); מהדורה שנייה מתוקנת ומעובדת: הוצאת מאגנס, ירושלים תשמ"ו. (196 עמודים)
The Prophetical Stories. The Narratives about the Prophets in the Hebrew Bible, Their Literary Types and History, Jerusalem (Magnes) 1988
[Italian expanded edition] Storie di profeti, Brescia (Paideia) 1991, 269 pp.
[Russian edition, translated from the Italian] Povestvovaniya o prorokakh, Moskva-Ierusalim (Mosti), 1997 – 5757, 239 pp.
מבוא לספרות הנבואה, ירושלים (אקדמון) תשנ"ב, 99 עמ'.
[Italian revised edition] Introduzione alla letteratura profetica, Brescia (Paideia) 1995, 157 pp.
[English revised edition] Introduction to the Prophetic Literature, Sheffield (Sheffield Academic Press) 1997, 118 pp.
מבוא לחיבור התורה , ירושלים (אקדמון) התשנ"ד, 141 עמ'.
[English edition] Introduction to the Composition of the Pentateuch, Sheffield (Sheffield Academic Press) 1999, 152 pp.
[Italian edition] La composizione del Pentateuco – Introduzione, Bologna (Dehoniane) 1999, 160 pp.
מבוא לספרות ההיסטורית שבמקרא, ירושלים (כרמל) תשס"א, 115 עמ'.
Deuteronomy: Issues and Interpretation, London (Clark & Continuum) 2002, 258 pp.
מבוא לשירה המזמורית ולספרות החכמה שבמקרא, ירושלים (כרמל) תשס"ד, 171 עמ'.
מבוא לספרות המקרא, ירושלים (כרמל) תשס"ו, 502 עמ'; הדפסה שנייה מתוקנת: תשס"ז; הדפסה שלישית מתוקנת: 2012.
Introduction to the Literature of the Hebrew Bible, Jerusalem (Simor) 2009, XII + 660 pp.
אמונת ישראל ונוסח המקרא - תיקונים בנוסחי המקרא לאור תולדות אמונת ישראל, הוצאת כרמל, 2018.
מחקרים ופרסומים > עריכת ספרים וכתבי-עת

ספר זיכרון לאריה ל' קארפי – קובץ מחקרים לתולדות היהודים באיטליה, בעריכת איתיאל מילאנו, דניאל קארפי, אלכסנדר רופא, ירושלים (מוסד שלמה מאיר) תשכ"ז, 160 עמ' (עברית) 319 עמ' (איטלקית).
עיונים במקרא ובתקופתו, ב' : טליה רודין-אוברסקי, מאלוני ממרא עד סדום, ירושלים (סימור) תשמ"ב, 156 עמ'.
עיונים במקרא ובתקופתו, ג' : Emanuel Tov, The Text-Critical Use of the Septuagint
in Biblical Research, Jerusalem (Simor) 1981, 343 pp.
ספר יצחק אריה זליגמן – מאמרים במקרא ובעולם העתיק, ערכו יאיר זקוביץ ואלכסנדר רופא, ירושלים (א' רובינשטיין) תשמ"ג - תשמ"ה, כרכים א-ב (עברית), כרך ג' (לועזית), 572 + 346 עמ'.
עיונים במקרא ובתקופתו, ד' : N. Na’aman, Borders and Districts in Biblical Historiography, Jerusalem (Simor) 1986, 275 pp.
טקסטוס, מחקרי מפעל המקרא של האוניברסיטה העברית.
חבר מערכת כתב העת Henoch (טורינו, איטליה) מכרך י"ד עד כרך כ"ו (1992 - 2004).
הערות שוליים

↑  ר' ספרו של אריה ליאונה קארפי Come e dove rinacque la marina d'Israele, עמ' 109-60
↑  שלום דותן, ראיה ובדיה, באתר הארץ, 13 באוגוסט 2002
| --- | --- |
בקרת זהויות :  NLI: 987007267153005171  PLWABN: 9810535606305606  BnF: cb13546572z (data)  GND: 124908748  ISNI: 0000 0000 8159 1084  LCCN: n82024267  NTA: 073842028  SUDOC: 050788639  VIAF: 79154368   WorldCat (עם VIAF): 79154368 
ספרו: מבוא לספרות המקרא
הרעשנים

| --- | --- |

 מבוסס על:  "הרעשנים" (קומיקס) מאת כריס סאבינו.
 שיר הנושא:  "הרעשנים"
 סוגה:  אנימציה קומדיה
 יוצרים:  כריס סבינו
 בימוי:  כריס סבינו, קייל מרשל, Darin McGowan 
 מדבבים:  גרנט פאלמר,קולין דין, קת'רין טאבר, ליליאנה מומי,ניקה פוטרמן, כריסטין פוצ'לי, ג'סיקה דיצ'יו, גריי גריפין,לארה ג'יל-מילר, קאליל האריס, אנדרה רובינסון, דניאל דימאג'יו
 מדבבים בעברית:  גיא רייפמן, אדם זילברמן, עדן גמליאל, אלונה אלכסנדר, מייה קדוש, יובל קלו ,שיר כהן, מיקה גור אריה, עינת אזולאי, שירה מנדלוביץ', מיה אלון, איילה פלדמן, איה שני, תמי ברק, טליה ברקאי, נדב ירושלמי, גילן שחף, סער בדישי, ניר ברק, גיא זיידמן, ליאור חקון, עידו רבי, מאיה מיטלפונקט, ערן מור, שמחה ברבירו, שירלי לילו, דור סרוגו, עדי ביטי, ענת ניב, אילנית גרשון, הדר שחף מעיין, יובל גרבש, שחר קדוש, רועי ניב, עמית מלטון, עידו רבי, אורנה כץ, תומר פרי, אוהד שחר, יובל בינדר, קובי ליקורמן, גלעד קלטר
 פרסים:  פרס האומן הצעיר, פרסי בחירת הילדים מקסיקו, פרסי אימג'ן 
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  9
 מספר פרקים:  202
 תוכנית המשך:  הקאסה-גרנדה
 הפקה
 מפיק:  כריס סאבינו מייק רובינר קארן מלך
 מפיקים בפועל:  מייק רובינר
 חברת הפקה:  ניקלודיאון
 הפצה:  Paramount Media Networks, נטפליקס 
 עורכים:  אמנדה רינדה
 מוזיקה:  דאג רוקוול
 אורך פרק:  22 דקות
 שידור
 רשת שידור:  ניקלודיאון
 רשת שידור בישראל:  ניקלודיאון ישראל
 פורמט (תמונה):  1080i HDTV
 פורמט (קול):  Dolby Digital 5.1
 תקופת שידור מקורית:  2 במאי 2016 – הווה
 תקופת שידור בישראל:  15 במאי 2016 – רץ
 קישורים חיצוניים
 אתר רשמי
 דף התוכנית ב-IMDb
 
הרעשנים (באנגלית: The Loud House, בתרגום חופשי: הבית הרועש/בית משפחת רעש) היא סדרת טלוויזיה אמריקאית מונפשת, מסוגת קומדיה, שנוצרה על ידי האנימטור כריס סאבינו עבור ערוץ ניקלודיאון. הסדרה מתמקדת בחיי היום-יום של משפחת רעש, בהרפתקאות וריבים שגורמים לבלגן. הסדרה מתרחשת בעיר במישיגן בשם רויאל וודס המבוססת על מקום מגוריו של סאבינו בילדותו.
ניקלודיאון פרסמו שני פרקים ראשונים של הסדרה היישר לאתר שלהם, ולאחר מכן, הסדרה שודרה לראשונה ב-2 במאי 2016. עונתה השנייה של הסדרה עלתה מאז תחילת הסדרה[דרושה הבהרה] בעוד עונתה השלישית עדיין משודרת.
יצא סרט בשם "סרט הרעשנים" ב-2020 יצא סרט לייב אקשן בשם "הכי הרעשנים: חג המולד".
יצאו וולוגים (וידאו-בלוגים) של הרעשנים, בכיכובם של לינקולן ורוני-אן ל"יוטיוב".
בשנת 2022 החלה להיות משודרת סדרת לייב אקשן שמבוססת על הסדרה בשם "הרעשנים".
ב-24 במרץ 2022, הסדרה חודשה לעונה 7 אשר שודרה ב-17 במאי 2023 בארצות הברית. ב-27 במרץ 2023, עלה הפרק הראשון של הסדרה בעברית לערוץ הרשמי של ניקלודיאון ישראל. ב-2023, הסדרה חודשה לעונה 8 אשר שודרה ב-10 ביוני 2024 בארצות הברית וב-10 בנובמבר 2024 בישראל.
הסדרה פותחה לניקלודיאון בשנת 2013; תחילה בתור סרט אנימציה קצר בן שתי דקות עבור תוכנית האנימציות הקצרות של ניקלודיאון, ובשנת 2014 היא נכנסה להפקה מלאה והפרקים הופקו ונוצרו כולם באולפני האנימציה של ניקלודיאון בברבנק בעוד עיצוב האנימציה נוצר בידי האולפן הקנדי "Jam Filled Entertainment". הסדרה בעיקר מבוססת על חייו של סאבינו בתוך משפחה גדולה, ועיצוב האנימציה של הסדרה נעשה בהשראת סיפורי קומיקס בעיתונים. במקור, הייתה אמורה משפחת רעש להיות מורכבת מארנבים, אך הרעיון נדחה. במקום זאת, נכתבה הסדרה על משפחת רעש האנושית, אם כי אחד מפרקי הסדרה הציג את גרסתה הארנבית של המשפחה.
עלילת הסדרה

לינקולן רעש הוא ילד בן 11 המתגורר בבית אחד ביחד עם 10 אחיותיו: לורי הבכורה והאחראית, לני היפהפייה האיטית במקצת, לונה המתעתדת להפוך לכוכבת רוק, לואן חובבת הקונדסים, לין האתלטית האנרגטית, לוסי הגותית, לולה ולאנה - תאומות שהן הפכים מוחלטים, ליסה הגאונה והתינוקת לילי. העלילה עוקבת אחר נסיונותיו לשרוד כבן יחיד בבית. לפעמים עלילת הפרק סובבת סביב לינקולן ואחת מאחיותיו, לפעמים סובב סביב אחת מהן, לפעמים העלילה סובבת סביב לינקולן וקלייד, לפעמים על כל המשפחה, לפעמים סביבו וסביב רוני-אן (ה"ידידה" שלו) ולפעמים סביבו ואנשים אחרים. לינקולן חייב להתמודד עם מריבות הקשורות לפיצה, כסף, טלוויזיה ועניינים בכיתה ולאהבה אך בסוף הכל מסתדר. לרוב העלילה מתרחשת בבית הספר של לינקולן או בבית של משפחת רעש (הבית נמצא ברחוב פרנקלין) או סביב הבית של קלייד. בנוסף שניהם נמצאים בעיר רויאל וודס ולפעמים במקומות אחרים.
חמשת הפרקים הראשונים של העונה הרביעית של הסדרה דווקא לא מתעסקים בלינקולן ואחיותיו, אלא בידידה שלו, רוני אן ומשפחתה (משפחת קאסה גראנדה) והרפתקאותיה בעיר הגדולה. בספין אוף "הקאסה-גרנדה" מככבת רוני אן ומשפחת קאסה גראנדה.
צוות מדבבים ודמויות > משפחת רעש המורחבת

אלברט "פופ פופ" וינסטון - אביה של ריטה וסבם של ילדי משפחת רעש. מתגורר בבית אבות ומשוחח עם בני משפחתו דרך שיחות וידאו. צעיר ברוחו ובעל קעקוע של עוגן על זרועו הימנית. בעל שפם. בעל שיער כמו של לינקולן.
רות וינסטון - אחותם של אלברט ושירלי ודודתה של ריטה. אוהבת לתת להם לעבוד ולתת להם פודינג מקולקל כשבני משפחת רעש מבקרים אותה. בעלת חתולים רבים ויבלות. יש לה בית חוף.
שירלי וינסטון - אחותם של אלברט ורות ודודתה של ריטה. לא ידוע עליה הרבה. קנתה ללאנה אופניים לכבוד יום ההולדת השביעי שלה ושל לולה.
הארייט רעש - הסבתא רבתא רבתא של בני משפחת רעש. נפטרה לפני עלילת הסדרה ומופיעה בסדרה כרוח רפאים בלתי נראית כשרק לוסי יכולה להתקשר עמה. לוסי מצאה בובה ישנה שלה, ולולה שיחקה בה ונתנה לה את השם "רוז". כשלולה הרסה את הבובה, היא החלה לרדוף אותה (כשמסתבר שלאנה מצאה אותה במקומות שלולה השליכה אותה).
לאונרד רעש - סבם השני של בני משפחת רעש ואביו של לין. דייג במקצועו. הוא ולין נהגו לבלות בעבר במחנה הקיץ "מסטודון". בהמשך קנה את המחנה, ונהיה בעליו. כמו בנו, גם הוא רגיש ובוכה כל הזמן. בעליה הקודמים של ה"ואן-זילה". בצד שלו החל המנהג לקרוא לילדים בשמות שמתחילים בל'.
מירטל וינסטון - בת זוגו של אלברט. אימה החורגת של ריטה וסבתם החורגת של ילדי משפחת רעש. סוכנת חשאית בדימוס בשם "סוכנת 28". חנקה את נכדיה החורגים מכיוון שהייתה בת יחידה למשפחתה ולא תכננה חיי משפחה בעתיד. בפרק "הקרב על החדר" הפכה לשותפתה של גייל. בעונה השישית התארסה לאלברט, ונישאה לו בסרט "הרעשנים: משימה סוף".
שיילו, שיין ושלבי רעש - דודניהם של בני משפחת רעש וילדיו של לאנס. שיילו, הבן הבכור עובד כזמר.
לאנס רעש - אחיו הגדול של לין ודודם של בני משפחת רעש. בחור שרירי וחזק שבקיא בסוגי ספורט, למעט שחייה. בעל מכון כושר. היה מסוכסך עם לין באחד מחגי המולד הקודמים, וילדיהם החליטו לפייסם בספיישל החג המולד השני של הסדרה. שמות ילדיו מתחילים בש' ימנית. כמו אחיו ואביו, גם הוא רגשן. פתח בהמשך סניף של רשת מכוני הכושר שלו ברויאל וודס. כמו אחיו פוחד מעכבישים.
שרון רעש - אשתו של לאנס ודודתם של בני משפחת רעש. מדריכה רוחנית במקצועה ואשת כושר.
צוות מדבבים ודמויות > משפחת מקברייד

קלייד מקברייד - חברו הטוב ביותר של לינקולן ובנם היחיד של הווארד והרולד. בן 11. מאוהב בלורי ושונא את בובי, ולעיתים כאשר היא נמצאת ביחד איתו, הוא מנסה לפגוע בבובי על מנת להיות איתה (אך ללא הצלחה). לעיתים, כאשר קלייד רואה את לורי, הוא מדמם מהאף ומתעלף. במשך העונות הדבר הזה נזנח וכנראה שהוא הפסיק להתאהב בה. פעמים רבות הוא עוזר ללינקולן להתמודד עם בעיות עם אחיותיו. בעל "עורבופוביה". מעריץ את אייס סאבי ואת להקת הבנים "12 זה חצות". עוזר ללינקולן במבצעים שלו. מעריץ את הסדרה בלרמ"ט, עד שהוא ולינקולן גילו שכל האירועים בסדרה מבוימים. חובב עתיקות. בנוסף נראה שיש לו שני אבות, כלומר, זוג הומוסקסואלי שהתחתן בנישואים חד-מיניים. עולה בתחילת העונה החמישית לחטיבת הביניים, אך הוא ושאר חבריו של לינקולן לומדים בכיתה נפרדת. חובב בישול. כאשר הוא מתעצבן הוא הופך להיות אשף במשחק מחניים כאשר הוא פורק את עצביו על משהו. חובב ניקיון. בעונה השמינית פתח עם סבתו מזנון נייד למכירת מאפים. ב"הכי רעשנים" התגלה כמחונן, בן מזל דגים ומכונה "הרעשן ה־12". הכיר את לינקולן שהיה בן 6.
הווארד והרולד מקברייד - שני אבותיו של קלייד. דאגניים מאוד לבנם, בייחוד הווארד. חובבים עתיקות. הרולד מנגן אקורדיון בלהקת "האבות" של לין האב. הזוג ההומסקסואלי הראשון בתולדות ניקלודיאון. ב"הכי רעשנים" הכירו בשנת 2004 ואחד מהם שיחק בגרסה הבימתית של "אהבה בשחקים", שבה הוא סידר לקלייד וללינקולן תפקיד קטן בהצגה. בפרק "אודיסאה" האוורד מקבל קידום לתפקיד ניהולי בחברה שבה עובד "דיינה-קורפ", אך בטעות לינקולן וקלייד, שהתחזו לעובדי מחסן, נתנו את מכתב הקידום לפקיד הקבלה שיגרוס אותו.
גייל מקברייד - סבתו של קלייד. משמשת כדמות אימהית לקלייד. אמו של הרולד. חברה במועדון צניחה חופשית. נראתה לראשונה בפרק "הקרב על החדר". הפכה לשותפתה של מירטל בבית האבות של רויאל וודס. בעונה השמינית פתחה מזנון נייד עם נכדה קלייד.
ברנדה מקברייד- קרובת משפחה של משפתחו של קלייד. דמותה לא נראתה.
האפ והודה מקברייד- דודותיו של קלייד. מתגוררות באיים הקריביים.
צוות מדבבים ודמויות > חברים של בני משפחת רעש

שאר החברים של לינקולן
ליאם האניקאט - חבר של לינקולן. גר באסם. בעונה החמישית מצטרף לקבוצת הבייסבול של לין ובעונה השישית עובד לצידה בהשגחת מסדורונות. בעל יד מסובבת חזקה. באחד הפרקים של "הכי רעשנים" התאהב בלונה, ואף היא בקשה ממנו לסייע לבתיבת שיר בסגנון קאנטרי. בפרק "נימוסי סבתא" משפחתו התעשרה ממציאת באר נפט והם עברו לשכונת יוקרה. משתמש בשעון שמש לכיס.
ראסטי ספוקס - חבר של לינקולן. גבוה, ג'ינג'י ובעל תלתלים, יש לו אח בשם רוקי שבו לוסי התאהבה. אלרגי לרוטב חריף. מגדל שערת שפם אחת. חברו הטוב ביותר של זאק. דור שני לחטיבה בגלל שאביו למד שם בעבר.
זאקרי "זאק" גרדל - חבר של לינקולן. גר ליד כביש מהיר ואוהל קרקס. בעל שיער אדום. חובב עתיקות. אמו למדה בעברה בחטיבת הביניים של רויאל וודס. חברו הטוב ביותר של ראסטי. דור שני לחטיבה בגלל שאביו למד שם בעבר. שונא לאכול דגים.
סטלה זאו - התלמידה החדשה בבית הספר של לינקולן וקלייד. לינקולן וחבריו חשבו שהיא מאוהבת בכל אחד מהם, אך מסתבר שהיא בסך הכול רצתה להתחבר עימם. סבלה בעברה מפחד במה בעקבות משהו מביך שאמרה בעברה.
קארה - עובדת בחנות עלילונים שנמצאת בבעלות משפחתה. בהמשך מתחילה ללמוד בחטיבת הביניים, לינקולן וחבריו עשו עליה כתבה על מנת להתקרב לעותק נדיר של החוברת של "דייוויד סטיל", אך על הדרך למדו על אישיותה. אחרי כן, צורפה לחבורה של לינקולן, בתור הבת השנייה בחבורה, אחרי סטלה.
צוות מדבבים ודמויות > קבוצות הספורט של לין

פולה פרייס - שחקנית בקבוצות הבייסבול והכדורסל של לין. בעלת רגל שבורה ונוהגת לשחק עם קב. חברה במקהלה עם לינקולן וקלייד.
מאיה - שחקנית בקבוצת הכדורסל של לין. נוהגת להירדם תמידית.
אמי - שחקנית בקבוצת הכדורסל של לין. שיערה מסתיר את עיניה כמו לוסי. נוהגת לצלצל לאימה בפלאפון.
דיינה - שחקנית בקבוצת הכדורסל של לין.
מרגו רוברטס - שחקנית בקבוצת הכדורגל של לין, וחברתה הטובה ביותר. יוצאת עם בחור בשם אליוט.
מאדי - חברה בקבוצת ההחלקה של לין. יוצאת עם בחור בשם קאיטו.
לייני - חברה בקבוצת ההחלקה של לין. הלסבית היחידה בקבוצה שיוצאת עם בחורה בשם אליס.
נדיה - חברה בקבוצת ההחלקה של לין. יוצאת עם בחור בשם תיאו.
טד - חבר בקבוצת הבייסבול של לין.
זיה - מופיעה ב"הכי רעשנים". חברה של לין שהשתתפה במסיבת הפיג'מות בביתה. בת יחידה שמשפחתה רשמה אותה לחוגי ספורט רבים. לימדה את לין שהיא צריכה להפסיד לפעמים, והפכה לחברה שלה. מכנה את לינקולן "ידי ספגטי" ונראה שיש בינה לבין לינקולן רגשות. בהמשך הם יוצאים.
צוות מדבבים ודמויות > תחרויות היופי של לולה

רוקסן - חברה של לולה.
צ'יינהה - אחת המתחרות של לולה בתחרות היופי הדרום מזרחית. זכתה בתואר.
ג'קי - אחת המתחרות של לולה בתחרות היופי הדרום מזרחית.
קלודט - אחת המתחרות של לולה בתחרות היופי הדרום מזרחית.
גיל דה לילי - מומחה לתחרויות יופי. דמותו לא נראתה. לינקולן השתמש בספרו על מנת לאמן את לולה לתחרות היופי בפרק "על כתרים וצפרדעים", ובהמשך באותו פרק גם את לאנה על מנת שתתחזה ללולה, לאחר שרגלה של לולה נשברה.
לינדזי מאמי-חומד - בפרק "ארון התהילה", ציינו אותה בזכיית הפרס בתחרות היופי בזמן שלינקולן רצה להשיג גם את הפרס עבור ארון התהילה של משפחת רעש. בפרק "סיפורה של מלשנית", ציינו אותה בתור קנאית ללולה שבמקום ראשון, היא שמעה את לינקולן ואז היא סיפרה לו סוד ואמרה שתעביר ללולה שתשמע.
קריקט ואן דורן - בחורה שזכתה בתחרויות יופי רבות ברכבי העולם. באה מבית עשיר. לולה שקרה לה בנוגע למשפחתה על מנת להתקרב אליה.
לקסי רוז - אחת המתחרות של לולה בתחרות היופי.
בייבי - אחת המתחרות של לולה בתחרות היופי.
דיינה דופריין - מנחת התחרות בפרקים "על כתרים וצפרדעים" ו"אימהות ובנות". ושפטה עם האוורד ומריל בפרק "מלחמת הפרסים". הוצגה בדיבוב העברי לפרק "על כתרים וצפרדעים" כבן בשם דוני.
דידי דופריין - אימה של דיינה ושותפתה להנחיה בפרק "אימהות ובנות". זכתה בעברה בתואר "מיס יויו".
דיינה שרווד - ילדה שאוהבת להתנדב. הופיעה בפרק "מלחמת הפרסים".
אמבר פיצפטריק - מתחרה של לולה. הופיעה ב"הכי רעשנים".
צוות מדבבים ודמויות > חבורת הגותים של לוסי

אמיר - הבן היחיד בקבוצת הכתיבה של לוסי.
הייקו - חברתה של לוסי שנמצאת איתה בשני מועדונים.
ברנרט - נשיא מועדון הקברנים שעליו לוסי התמודדה להנהיגו.
דנטה - חבר במועדון הקברנים של לוסי.
בוריס - חבר באיגוד הקברנים. נראה כמו מדען מרושע. בפרק "רוח רפאים" הצטרף לנבחרת המעודדות של פיירווי.
מורפיוס - חבר של לוסי. מתעסק בקסמים.
צוות מדבבים ודמויות > חבריה של רוני אן

סיד צ'אנג - השכנה החדשה בבניין וחברתה החדשה של רוני אן. יודעת לחקות קולות של ציפורים.
ניקי - חברה חדשה של רוני אן מהעיר.
סמיר - חבר חדש של רוני אן מהעיר. במקור מקנזס.
קייסי - חבר חדש של רוני אן מהעיר.
בקי - תלמידה שלומדת בבית הספר של רוני אן. קשוחה ואכזרית מאוד. חברה בנבחרת המחניים. מגלים שהיא לסבית.
ליירד - ילד שלומד בבית הספר של רוני אן. בפרק "ערב סרט" הוא חשב שחבריו לא יבואו לביתו לסרט, מכיוון שביתו שונה מהשאר. מתגלה שהוא עשיר בסתר.
אלכסיס - ילד שגר בעיר של רוני אן. הופיע בפרק "קרליטוס ומר פלאף", כשניסה לזכות בבובה ממכונת הבובות במשחקייה השכונתית.